Blaze7451/Wiki-th-20250601 huggingface dataset:
โซเฟีย คอปโปลา

โซเฟีย คาร์มินา คอปโปลา (Sofia Carmina Coppola) เป็นนักเขียนบท ผู้กำกับ และผู้อำนวยการสร้างภาพยนตร์ชาวอเมริกัน เป็นอดีตนักแสดง  เป็นผู้กำกับภาพยนตร์สตรีคนที่สาม และสตรีชาวอเมริกันคนแรกที่ได้รับการเสนอชื่อเข้าชิงรางวัลออสการ์ สาขาผู้กำกับภาพยนตร์ยอดเยี่ยม จากเรื่อง Lost in Translation (2003) ต่อจากลินา เวิร์ทมูลเลอร์ (ชาวอิตาเลียน-สวิส ปี 1975 จากเรื่อง Seven Beauties) และเจน แคมเปียน (ชาวนิวซีแลนด์ ปี 1993 จากเรื่อง The Piano)
โซเฟีย คอปโปลาเกิดที่นิวยอร์ก เป็นบุตรคนสุดท้องของฟรานซิส ฟอร์ด คอปโปลา และเอเลนอร์ คอปโปลา จบการศึกษาด้านการออกแบบเสื้อผ้า และเคยเปิดบริษัทผลิตเสื้อผ้า "Milkfed" วางจำหน่ายเฉพาะในประเทศญี่ปุ่น

**ผลงานแสดง**
โซเฟียปรากฏตัวในภาพยนตร์หลายเรื่องของบิดาตั้งแต่เด็ก โดยในเรื่อง เดอะก็อดฟาเธอร์ (1972) ขณะยังเป็นทารก รับบทเป็นแอนโทนี ลูกชายของไมเคิล คอร์เลโอเน (อัล ปาชิโน) ในฉากรับศีลจุ่ม  ในเรื่อง Peggy Sue Got Married (1986) รับบทเป็นน้องสาวของเพ็กกี ซู (แคทลีน เทอร์เนอร์)  
ในปี 1990 เธอรับบทเป็น มาเรีย คอร์เลโอเน ตัวเอกใน เดอะก็อดฟาเธอร์ ภาค 3  โดยรับบทนี้แทนวิโนนา ไรเดอร์ ที่ต้องถอนตัวเนื่องจากอาการป่วย เนื่องจากบทนี้เป็นบทสำคัญ และเธอขาดประสบการณ์ด้านแสดง ทำให้ถูกวิพากษ์วิจารณ์ว่าทำให้ภาพยนตร์เรื่องนี้อ่อนด้อย  และได้รับรางวัลราสเบอร์รี สาขานักแสดงประกอบหญิงยอดแย่ และสาขานักแสดงหน้าใหม่ยอดแย่ ประจำปี 1990 
นอกเหนือจากผลงานที่บิดาเป็นผู้กำกับแล้ว เธอยังรับบทเล็ก ในภาพยนตร์อีกหลายเรื่อง เช่น Frankenweenie (1984) ของทิม เบอร์ตัน, Inside Monkey Zetterland (1992), Star Wars Episode I (1999) ของจอร์จ ลูคัส  และในมิวสิกวิดีโอหลายเรื่องที่กำกับโดยสไปค์ จอนซ์ อดีตสามี

**ผลงานเขียนบทและกำกับภาพยนตร์**
โซเฟีย คอปโปลาเป็นผู้เขียนบทภาพยนตร์เรื่อง New York Stories (1989) เป็นภาพยนตร์สั้นสามเรื่องที่กำกับโดยวูดดี อัลเลน มาร์ติน สกอร์เซซี และฟรานซิส ฟอร์ด คอปโปลา โดยเธอเป็นผู้เขียนบทตอน "Life Without Zoe" ร่วมกับบิดา
เธอมีผลงานเขียนบทและกำกับภาพยนตร์มาแล้ว 5 เรื่อง ได้แก่ Lick the Star (1998), The Virgin Suicides (1999), Lost in Translation (2003), Marie Antoinette (2006) และ Somewhere (2010)   โดยเรื่อง Lost in Translation นำแสดงโดยบิล เมอร์เรย์และสกาเล็ต โยแฮนสัน เนื้อเรื่องเกี่ยวกับชาวอเมริกันที่ใช้ชีวิตอยู่ในโตเกียว และพบกับความแปลกแยกทางวัฒนธรรม ภาษา และอุปสรรคในติดต่อสื่อสาร  เธอเขียนบทภาพยนตร์เรื่องนี้จากประสบการณ์จริง ที่เคยใช้ชีวิตอยู่ในญี่ปุ่นคนเดียวหลังจากเรียนจบ    ภาพยนตร์ได้รับคำชื่นชม ได้รับการเสนอชื่อเข้าชิง 17 รางวัล จากสามสถาบันหลัก คือรางวัลออสการ์ รางวัลลูกโลกทองคำ และรางวัลบาฟตา 

**อ้างอิง**

**แหล่งข้อมูลอื่น**
 1068-  Milk fed. - Coppola's Japanese fashion label-  Sofia Mini - Coppola's Canned Wine- website=Clubplanet- url-status=dead
หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:บุคคลจากนครนิวยอร์ก
หมวดหมู่:บุคคลจากลอสแอนเจลิส
หมวดหมู่:ผู้กำกับหญิง
ทางหลวงแผ่นดินหมายเลข 3196

ทางหลวงแผ่นดินหมายเลข 3196 (สายดงพลับ–เจ้าปลุก) เป็นถนนแอสฟัลต์คอนกรีตขนาด 2 ช่องจราจร แยกจาก ถนนพหลโยธิน บริเวณสามแยกสะพานเบี่ยง ตำบลเสือโฮก อำเภอเมืองชัยนาท จังหวัดชัยนาท ขนานไปกับ คลองอนุศาสนนันท์ ทางทิศตะวันตก ผ่าน อำเภอบ้านหมี่  อำเภอเมืองลพบุรี จังหวัดลพบุรี ถึงถนนพระโหราธิบดี เขตเทศบาลเมืองลพบุรี จากนั้นจะเลียบคลองชลประทานลพบุรี-บางปะหัน เข้าสู่ อำเภอบ้านแพรก อำเภอมหาราช จังหวัดพระนครศรีอยุธยา สิ้นสุดเส้นทาง บรรจบกับทางหลวงแผ่นดินหมายเลข 3267 และทางหลวงแผ่นดินหมายเลข 347 ที่ สี่แยกเจ้าปลุก อำเภอมหาราช ระยะทาง 105.736 กิโลเมตร

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
3196
4-3196
หมวดหมู่:ถนนในจังหวัดชัยนาท
หมวดหมู่:ถนนในจังหวัดนครสวรรค์
หมวดหมู่:ถนนในจังหวัดลพบุรี
หมวดหมู่:ถนนในจังหวัดพระนครศรีอยุธยา
ทรู (เพลงสปานเดาบัลเลต์)

"ทรู" (True) เป็นเพลงของสปานเดาบัลเลต์ ในปี 1983 จากอัลบั้ม ทรู มีรูปแบบเป็นเพลงบัลลาดอาร์แอนด์บีที่มีจังหวะช้า ๆ  ผู้เขียนเพลงนี้โดย แกรี เคมพ์ ออกครั้งแรกเมื่อ ค.ศ. 1983 ติดอันดับ 1 ทั้งในสหรัฐอเมริกาและสหราชอาณาจักร หลังจากนั้นถูกนำมาทำใหม่หลายเวอร์ชัน 

**รายชื่อเพลง**
# "True" – 5:34
# "Gently" – 4:01

**คัฟเวอร์ และ แซมเปลอร์**
ตัวอย่างเพลงที่มีการนำบางส่วนของเพลงทรูมาใช้- เพลง Set Adrift On Memory Bliss ของ P.M. Dawn- เพลง Be There ของ Silkk The Shocker- เพลง Continue to Roll ของ Z-Ro- เพลง I Want You ของ Lloyd- เพลง N' Dey Say ของ Nelly

**อ้างอิง**
หมวดหมู่:ซิงเกิลในปี พ.ศ. 2526
หมวดหมู่:เพลงของสปานเดาบัลเลต์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
แยกเจ้าปลุก

สี่แยกเจ้าปลุก ตั้งอยู่บนจุดตัดของทางหลวงแผ่นดินหมายเลข 3196 (ลพบุรี-บางปะหัน), ทางหลวงแผ่นดินหมายเลข 3267 (อ่างทอง-ท่าเรือ) และ ทางหลวงแผ่นดินหมายเลข 347 (ลพบุรี-บางปะหัน) ที่ตำบลเจ้าปลุก อำเภอมหาราช จังหวัดพระนครศรีอยุธยา มีสะพานข้ามคลองชลประทาน ลพบุรี-บางปะหัน อยู่บริเวณทางแยกด้านทิศตะวันออก ในแนวถนนสายอ่างทอง-ท่าเรือ
เจ้าปลุก
เจ้าปลุก
แม่แบบ:เหตุการณ์ปัจจุบัน/2552 พฤศจิกายน 8

*ประเทศเอลซัลวาดอร์ประกาศสถานการณ์ฉุกเฉินภายหลังประสบภัยน้ำท่วมและดินถล่ม  (BBC)  (CNN) (CBC)
*การประชุมสุดยอดผู้นำเอเปกครั้งที่ 21 เริ่มขึ้น ณ ประเทศสิงคโปร์  (Channel News Asia)  (Straits Times)
}
คลองมหาราช

คลองมหาราช หรือ คลองชัยนาท-อยุธยา เป็นคลองชลประทานในโครงการเจ้าพระยาใหญ่ แยกจากแม่น้ำเจ้าพระยาบริเวณเหนือเขื่อนเจ้าพระยาฝั่งตะวันออก อำเภอสรรพยา จังหวัดชัยนาท ขนานไปกับแม่น้ำเจ้าพระยา ผ่านอำเภออินทร์บุรี อำเภอเมืองสิงห์บุรี อำเภอพรหมบุรี จังหวัดสิงห์บุรี อำเภอไชโย อำเภอเมืองอ่างทอง อำเภอป่าโมก จังหวัดอ่างทอง อำเภอบางปะหัน สิ้นสุดที่จังหวัดพระนครศรีอยุธยาบริเวณภูเขาทอง รวมระยะทาง 120.394 กิโลเมตร สามารถส่งน้ำได้ปริมาณสูงสุด 75 ลูกบาศก์เมตรต่อวินาที ก่อสร้างแล้วเสร็จเมื่อปี พ.ศ. 2509 อยู่ในความดูแลของโครงการส่งน้ำและบำรุงรักษามหาราช กรมชลประทาน กระทรวงเกษตรและสหกรณ์
หมวดหมู่:คลองในจังหวัดชัยนาท
หมวดหมู่:คลองในจังหวัดสิงห์บุรี
หมวดหมู่:คลองในจังหวัดอ่างทอง
หมวดหมู่:คลองในอำเภอพระนครศรีอยุธยา
หมวดหมู่:อำเภอสรรพยา
หมวดหมู่:อำเภออินทร์บุรี
หมวดหมู่:อำเภอเมืองสิงห์บุรี
หมวดหมู่:อำเภอพรหมบุรี
หมวดหมู่:อำเภอไชโย
หมวดหมู่:อำเภอเมืองอ่างทอง
หมวดหมู่:อำเภอป่าโมก
หมวดหมู่:อำเภอบางปะหัน
วิกิพีเดีย:ศาลาชุมชน/อภิปราย/คำนำหน้าชื่อเรือที่ใช้ในราชการกองทัพเรือ

ว่าด้วยระเบียบกองทัพเรือไทย ว่าด้วยการแบ่งชั้นเรือ หมู่เรือ และการตั้งชื่อเรือหลวง พ.ศ.๒๕๒๗ ข้อ ๘.๑ "เรือตั้งแต่ชั้น ๑ ถึงชั้น ๓ ที่มีระวางขับน้ำปกติ ตั้งแต่ ๑๕๐ ตันขึ้นไป ให้ตั้งชื่อเรือ ตามหลักเกณฑ์ ที่กำหนดไว้ในข้อ ๙ และให้ใช้คำว่า "เรือหลวง" (ร.ล.) นำหน้าชื่อเรือ "   คิดว่าทุกท่านคงไม่มีปัญหาอะไรกับการใช้คำว่า "เรือหลวง" นำหน้าชื่อเรือที่ใช้ในราชการกองทัพเรือไทยนะครับ (พอดีเห็นในประวัติหน้า เรือหลวง รอแยลชาลส์ (ค.ศ.1655) ว่ามีการแก้ชื่อเป็น "เรือรบหลวง" มิใช่ "เรือหลวง" จึงอธิบายเพื่อความเข้าใจอันเดียวกัน 
นอกจากนี้ สำหรับราชนาวีต่างชาติ ที่มีพระมหากษัตริย์เป็นประมุข เช่น อังกฤษและประเทศในเครือจักรภพ เท่าที่เคยเห็นในวารสารนาวิกสารของกองทัพเรือ เขาใช้คำว่า เรือหลวง (หรือ ร.ล.) ครับ เพราะมีรากมาจากคำว่า His/Her Majesty's Ship เหมือนกัน (ของไทยเราใช้ His Thai Majesty's Ship, HTMS ในขณะที่ออสเตรเลียใช้ Her Australian Majesty's Ship, HAMS) 
สำหรับเรือในกองทัพเรือของรัฐที่มิได้มีกษัตริย์เป็นประมุข กำลังสอบถามไปยังพี่นายทหารเรือไทยอยู่ครับว่ากองทัพเรือไทยใช้ว่าอย่างไร
อย่างไรก็ตาม ชี้แจง ณ ตรงนี้เลยนะครับ และถ้าใครมีข้อสงสัย หรือต้องการจะเสนออะไร เชิญเลยครับ
--ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 04:59, 1 พฤศจิกายน 2552 (ICT)
สงสัย:  ในปัจจุบันในวิกิพีเดียมีบทความเรือใดบ้างที่ชื่อไม่ถูกต้องตามหลักการนี้ครับ มีสักกี่มากน้อย ลองยกตัวอย่างมาประกอบให้เห็นปัญหาหน่อยครับ
เสนอ: ถ้าได้ข้อมูลมา อภิปรายได้ข้อสรุปแล้ว รบกวนเก็บเข้า WP:NAME
--taweethaも 06:27, 1 พฤศจิกายน 2552 (ICT)
ไม่เยอะเท่าไรหรอก เพราคนสนใจด้านนาวีมีน้อย การไล่เก็บกวาดไม่น่าเป็นห่วงครับ แต่เพราะว่ามีน้อยและวางแนวทางไว้แต่เนิ่น ๆ ในอนาคตถ้าบทความเยอะขึ้น การตรวจสอบเก็บกวาดมันก็จะง่ายเพราะมีแนวทางเอาไว้แล้วหนิครับ เรื่องนี้ถ้าได้ข้อสรุปแล้ว แค่คนเดียว ไม่เกินครึ่งชั่วโมงก็น่าจะจบมั้งครับ
อย่างไรก็ตาม ลูกพี่ทหารเรือได้ตอบกลับมาแล้วว่า สำหรับเรือรบจากนาวีอื่นที่ไม่ได้มาจากรัฐที่มีกษัตริย์นั้น ไม่ได้มีข้อกำหนดตายตัว ในขณะที่ของเรานั้น ตามอังกฤษที่มีกษัตริย์เหมือนกัน 
ดังนั้น ในกรณีนี้ ควรจะใช้คำย่อนำหน้าแทนการแปลจะดีหรือไม่ เช่น USS ก็ใช้ว่า ยูเอสเอส ไปเลย 
สำหรับเรือที่มาจากรัฐที่มีกษัตริย์แต่ไม่ได้ย่อว่า H_MS ก็มีเช่นกัน เรือของประเทศญี่ปุ่น ที่ใช้คำว่า JDS (Japanese Defense Ship) เนื่องด้วยเหตุผลทางประวัติศาสตร์ที่แพ้สงครามมา กรณีนี้ อาจจะใช้ เจดีเอส ทับไปเลยก็ได้ครับ
โดยสรุปแล้ว ผมเสนอว่า 
#โดยทั่วไป คำนำหน้าชื่อเรือรบ ควรจะเป็นตามตัวอักษรย่อไป หรือ ใช้คำว่า เรือแห่งนาวี____ เช่น เรือแห่งนาวีสหรัฐอเมริกา
#ในกรณี H_MS ควรจะใช้คำว่า "เรือหลวง" เสียให้หมด
--ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 13:32, 1 พฤศจิกายน 2552 (ICT)
ทาเลีย ไชร์

ทาเลีย ไชร์ (Talia Shire)  มีชื่อเดิมว่า ทาเลีย โรส คอปโปลา (Talia Rose Coppola)  นักแสดงชาวอเมริกันเชื้อสายอิตาเลียน
ทาเลีย คอปโปลา เป็นบุตรสาวของอิตาเลีย คอปโปลา (เพนนินโน) กับคาร์ไมน์ คอปโปลา นักประพันธ์และเรียบเรียงเพลง เป็นน้องสาวของฟรานซิส ฟอร์ด คอปโปลา ผู้กำกับภาพยนตร์ชื่อดัง และเป็นอาของนิโคลัส เคจ โซเฟีย คอปโปลา และโรมัน คอปโปลา   เธอแต่งงานสองครั้ง กับเดวิด ไชร์ นักแต่งเพลง มีบุตรหนึ่งคน และกับแจค ชวาร์ตซแมน ผู้อำนวยการสร้างภาพยนตร์ มีบุตรสองคนเป็นนักแสดงและนักดนตรี คือ เจสัน ชวาร์ตซแมน และโรเบิร์ต ชวาร์ตซแมน และมีลูกติดของสามี คือ จอห์น ชวาร์ตซแมน ผู้กำกับภาพ และสเตฟานี ชวาร์ตซแมน
ทาเลีย ไชร์ มีผลงานแสดงที่เป็นที่รู้จัก จากบทคอนนี คอร์เลโอเน ลูกสาวตระกูลคอร์เลโอเน ที่มีบทบาทสำคัญในภาพยนตร์ชุดเดอะก็อดฟาเธอร์ทั้งสามภาค   นอกนั้นยังรับบทเป็น เอเดรียน เพนนินโน (ใช้นามสกุลเดียวกับนามสกุลเดิมของมารดา)  ภรรยาของร็อกกี บัลโบ (รับบทโดยซิลเวสเตอร์ สตอลโลน) นักมวยรุ่นเฮฟวีเวทในภาพยนตร์ชุด ร็อกกี 5 ภาค (ยกเว้นภาคที่หก ที่ไม่ได้ร่วมแสดงเนื่องจากปัญหาเรื่องสัญญาจากต้นสังกัด แต่ได้ใช้ภาพฟุตเตจจากการถ่ายทำภาคก่อนมาใช้) 

**อ้างอิง**

**แหล่งข้อมูลอื่น**
name=Talia Shire
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:บุคคลจากรัฐนิวยอร์ก
อนุสัญญาว่าด้วยอาวุธเคมี

ไฟล์:Mustard_gas_burns.jpg|thumb|280px |ทหารแคนาดาที่ถูกรมด้วยแก๊สมัสตาร์ดในสงครามโลกครั้งที่หนึ่ง
อนุสัญญาว่าด้วยอาวุธเคมี (Chemical Weapons Convention หรือ CWC) คือความตกลงการควบคุมอาวุธที่ห้ามการผลิต, การสะสม และการใช้อาวุธเคมี
ชื่อเต็ม: “Convention on the Prohibition of the Development, Production, Stockpiling and Use of Chemical Weapons and on their Destruction”
ภาษาไทย: “อนุสัญญาว่าด้วยการห้ามการพัฒนา, การผลิต, การสะสม และ การใช้อาวุธเคมี และการทำลายอาวุธดังว่า”
ข้อตกลงปัจจุบันได้รับการบริหารโดยองค์การเพื่อการห้ามอาวุธเคมี (OPCW) ซึ่งเป็นองค์กรอิสระที่มักจะเข้าใจผิดกันว่าเป็นส่วนหนึ่งของสหประชาชาติ
ในเดือนพฤษภาคม ค.ศ. 2009 ภาคีอนุสัญญาประกอบด้วยสมาชิก 188 ประเทศ และอีกสองประเทศลงนาม แต่ยังมิได้อนุมัติอนุสัญญา

**อ้างอิง**

**ดูเพิ่ม **
 สงครามเคมี - องค์การห้ามอาวุธเคมี
หมวดหมู่:ตราสารสิทธิมนุษยชน
หมวดหมู่:สนธิสัญญา
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:สนธิสัญญาไม่แพร่ขยาย
หมวดหมู่:อนุสัญญา
หมวดหมู่:สนธิสัญญาในคริสต์ศตวรรษที่ 20
หมวดหมู่:อาวุธเคมี
หมวดหมู่:สงครามเคมี
หมวดหมู่:สนธิสัญญาในคริสต์ศตวรรษที่ 20

หมวดหมู่:ความสัมพันธ์ระหว่างประเทศในคริสต์ศตวรรษที่ 20
หมวดหมู่:สนธิสัญญาแบ่งตามคริสต์ศตวรรษ
องค์การทรัพย์สินทางปัญญาแห่งโลก

องค์การทรัพย์สินทางปัญญาแห่งโลก (Organisation Mondiale de la Propriété Intelectuelle หรือ OMPI, World Intellectual Property Organization หรือ WIPO) เป็นหนึ่งในองค์การเฉพาะทางของสหประชาชาติ องค์การได้รับการก่อตั้งขึ้นในปี ค.ศ. 1967 “เพื่อส่งเสริมกิจการทางสร้างสรรค์, เพื่อสนับสนุนการพิทักษ์ทรัพย์สินทางปัญญาไปทั่วโลก”
ในปัจจุบันองค์การที่มีสมาชิก 184 ประเทศ บริหารสนธิสัญญาสากล 24 ฉบับ โดยมีสำนักงานกลางอยู่ที่กรุงเจนีวาในสวิตเซอร์แลนด์
สมาชิกเกือบทุกชาติของสหประชาชาติรวมทั้งสันตะสำนักเป็นสมาชิกขององค์การ

**อ้างอิง**

**ดูเพิ่ม**
 ทรัพย์สินทางปัญญา 

**แหล่งข้อมูลอื่น**
 www.wipo.int
**  List of member states
หมวดหมู่:การค้าระหว่างประเทศ

หมวดหมู่:องค์การที่ก่อตั้งในปี พ.ศ. 2510
หมวดหมู่:สำนักงานสิทธิบัตร
หมวดหมู่:องค์การกฎหมายสิทธิบัตร
หมวดหมู่:ทบวงการชำนัญพิเศษแห่งสหประชาชาติ
คาร์ไมน์ คอปโปลา

คาร์ไมน์ คอปโปลา (Carmine Coppola)  เป็นนักประพันธ์เพลง นักแต่งเพลงประกอบภาพยนตร์ เรียบเรียงเสียงประสาน และผู้อำนวยเพลง
คอปโปลาเกิดที่นิวยอร์ก สหรัฐอเมริกา เป็นบุตรของมารี นาซา และอะกอสติโน คอปโปลา ชาวอิตาเลียนอพยพ เขาแต่งงานกับอิตาเลีย เพนนิโน มีบุตร 3 คน คือ ออกัสต์ คอปโปลา (เป็นพ่อของนิโคลัส เคจ) ฟรานซิส ฟอร์ด คอปโปลา และทาเลีย คอปโปลา  เป็นปู่/ตา ของนิโคลัส เคจ โรมัน คอปโปลา โซเฟีย คอปโปลา เจสัน ชวาร์ตซแมน และโรเบิร์ต ชวาร์ตซแมน
คาร์ไมน์ คอปโปลามีชื่อเสียงจากผลงานแต่ง และอำนวยเพลงประกอบภาพยนตร์ เดอะก็อดฟาเธอร์ (1972) และ เดอะก็อดฟาเธอร์ ภาค 2 (1974) ผลงานกำกับของฟรานซิส ฟอร์ด คอปโปลา ลูกชายคนกลาง  ดนตรีประกอบภาพยนตร์สองเรื่องนี้เป็นผลงานร่วมกับนิโน โรตา และได้รับการเสนอชื่อเข้าชิงรางวัลออสการ์ สาขาดนตรีประกอบภาพยนตร์   เขายังเป็นผู้แต่งดนตรีประกอบภาพยนตร์ เดอะก็อดฟาร์เธอร์ ภาค 3 (1990) รวมทั้งเพลงประกอบภาพยนตร์ "Promise Me You'll Remember" ขับร้องโดยแฮร์รี คอนนิก จูเนียร์ ที่ได้รับการเสนอชื่อเข้าชิงรางวัลออสการ์และรางวัลลูกโลกทองคำ   นอกจากนี้ยังเป็นผู้แต่งดนตรีประกอบภาพยนตร์ Apocalypse Now (1979), The Outsiders (1983) และ New York Stories (1989) ที่ฟรานซิสกำกับอีกด้วย
คาร์ไมน์ คอปโปลา เสียชีวิตในวัย 80 ปีเมื่อวันที่ 26 เมษายน ค.ศ. 1991 ที่นอร์ทริดจ์ แคลิฟอร์เนีย ด้วยอาการของโรคหัวใจ  ฟรานซิส ฟอร์ด คอปโปลา ให้สัมภาษณ์ภายหลังจากคาร์ไมน์เสียชีวิตว่า คาร์ไมน์เสียชีวิตด้วยอาการของโรคหัวใจ หลังจากที่เพลง "Promise Me You'll Remember" ได้รับการเสนอชื่อเข้าชิงรางวัลออสการ์ 

**อ้างอิง**

**แหล่งข้อมูลอื่น**
name=Carmine Coppola
หมวดหมู่:นักแต่งเพลงชาวอเมริกัน
หมวดหมู่:นักประพันธ์ดนตรีประกอบภาพยนตร์
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:วาทยกร
หมวดหมู่:บุคคลจากแมนแฮตตัน
หมวดหมู่:เสียชีวิตจากภาวะหัวใจล้มเหลว
ทุย

ทุย อาจหมายถึง- มะพร้าวทุย คือ ผลมะพร้าวที่เจริญเติบโตไปจนไม่มีน้ำและเนื้อ น้ำหนักเบา ไม่สามารถสามารถนำไปประกอบอาหารได้ ลักษณะผลกลมรี กะลาลีบ สามารถนำไปผ่านครึ่งทำอุปกรณ์ที่เรียกว่ากราดวง- ควายทุย คือ กระบือที่มีเขาหงิกหรือสั้น * ทุย คือ อภิษฎา เครือคงคา นักแสดงชาวไทย
โบคุวะคุมะ

โบคุวะคุมะ (ฉันคือหมี) เป็นผลงานซิงเกิลภาษาญี่ปุ่นที่ 17 (จากทั้งหมด 24 ซิงเกิล) ของฮิคารุ อุทาดะ วางจำหน่ายในวันที่ 22 พฤศจิกายน พ.ศ. 2549 ใช้เป็นเพลงประกอบรายการเด็กในญี่ปุ่นที่ชื่อว่า "มินนะ โนะ อุตะ"

**รายการเพลง**
# Boku wa Kuma
# Boku wa Kuma (Original Karaoke)

**ชาร์ต**

**ออริกอนชาร์ต**
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
งานฟุตบอลประเพณี

งานฟุตบอลประเพณี สามารถหมายถึง
 ประเทศไทย- งานฟุตบอลประเพณีจุฬาฯ–ธรรมศาสตร์- งานฟุตบอลประเพณีมหาวิทยาลัยราชภัฏนครราชสีมา-มหาวิทยาลัยเทคโนโลยีราชมงคลอีสาน- งานฟุตบอลประเพณีมหาวิทยาลัยราชภัฏสุรินทร์และมหาวิทยาลัยเทคโนโลยีราชมงคลอีสาน วิทยาเขตสุรินทร์- งานฟุตบอลประเพณีสิงห์ดำ-สิงห์แดง เป็นการแข่งขันฟุตบอลระหว่างคณะรัฐศาสตร์ มหาวิทยาลัยธรรมศาสตร์ (สิงห์แดง) กับคณะรัฐศาสตร์ จุฬาลงกรณ์มหาวิทยาลัย (สิงห์ดำ)- งานฟุตบอลประเพณีเทพศิรินทร์-สวนกุหลาบ- งานฟุตบอลประเพณีจตุรมิตรสามัคคี หรือ จตุรมิตรสามัคคี
บิวติฟูลเวิลด์/คิสแอนด์คราย

"บิวติฟูลเวิร์ด/คิส&คราย" (Beautiful World/Kiss & Cry) เป็นผลงานซิงเกิลภาษาญี่ปุ่นที่ 19 (จากทั้งหมด 26 ซิงเกิล) ของฮิคารุ อุทาดะ วางจำหน่ายในวันที่ 29 สิงหาคม พ.ศ. 2550

**รายการเพลง**
#Beautiful World
#Kiss & Cry
#Fly Me To The Moon (In Other Words) -2007 Mix-
#Beautiful World (Original Karaoke)
#Kiss & Cry (Original Karaoke)
#Fly Me To The Moon (In Other Words) -2007 Mix- (Original Karaoke)

**ชาร์ต**

**ยอดดาวน์โหลด**

**ยอดจำหน่าย**

**ออริกอนชาร์ต**

**ชาร์ตวิทยุ**

**อ้างอิง**
หมวดหมู่:ซิงเกิลในปี พ.ศ. 2550
หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
หมวดหมู่:ซิงเกิลอันดับที่ 1 ออริกอนชาร์ต
ไฟท์เดอะบลูส์

"ไฟท์เดอะบลูส์" (Fight the Blues) เป็นผลงานดิจิทัลซิงเกิลภาษาญี่ปุ่นที่ 2 (จากทั้งหมด 29 ซิงเกิล) ของฮิคารุ อุทาดะ วางจำหน่ายในวันที่ 27 มีนาคม พ.ศ. 2551

**รายการเพลง== 
1. "Fight the Blues"   4:10

**ชาร์ต**

**บิลบอร์ด(ญี่ปุ่น)**
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
โจ ค็อกเกอร์

จอห์น โรเบิร์ต "โจ" ค็อกเกอร์, โอบีอี (John Robert "Joe" Cocker, OBE) (20 พฤษภาคม ค.ศ. 1944 - 22 ธันวาคม ค.ศ. 2014) เป็นนักร้องชาวอังกฤษแนวร็อก/บลูส์ ที่โด่งดังในคริสต์ทศวรรษ 1960 กับเสียงร้องห้าว ๆ กับท่าทางเฉพาะขณะแสดงและเขายังมีเพลงทำใหม่ที่โด่งดังหลายเพลง โดยเฉพาะอย่างยิ่งเพลงของเดอะบีตเทิลส์ เขายังได้รับรางวัลหลายรายวัล รวมถึงรางวัลแกรมมี่ในปี ค.ศ. 1983 จากเพลง "Up Where We Belong" ที่ร้องกับเจนนิเฟอร์ วอร์นส

**ผลงาน**

**สตูดิโออัลบั้ม**
With a Little Help from My Friends (1969)
*Joe Cocker! (1969)
*Joe Cocker (also known as Something to Say) (1972/1973)
*I Can Stand a Little Rain (1974)
*Jamaica Say You Will (1975)
*Stingray (1976)
*Luxury You Can Afford (1978)
*Sheffield Steel (1982)
*Civilized Man (1984)
*Cocker (1986)
*Unchain My Heart (1987)
*One Night of Sin (1989)
*Night Calls (1991/US: 1992)
*Have a Little Faith (1994)
*Organic (1996)
*Across from Midnight (1997)
*No Ordinary World (1999/US: 2000)
*Respect Yourself (2002)
*Heart & Soul (2004/US: 2005)
*Hymn for My Soul (2007/US: 2008)
หมวดหมู่:นักร้องอังกฤษ
หมวดหมู่:นักแสดงอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากเชฟฟีลด์
หมวดหมู่:ชาวอังกฤษในสหรัฐ
หมวดหมู่:ผู้ได้รับเครื่องราชอิสริยาภรณ์โอบีอี‎
2014
วิกิพีเดีย:เสนอชื่อเพื่อเป็นผู้ดูแล/แก่นจันทร์

__NOTOC__1 พฤศจิกายน 2552
เหตุผลในการเสนอ:ผมคิดว่าผมอยากเป็นเพราะอยากเก็บกวาดในวิกิพีเดีย--nut 14:31, 1 พฤศจิกายน 2552 (ICT) 

**คำถามต่อผู้ถูกเสนอชื่อ**
# 
#

**สนับสนุน**
#
#

**เป็นกลาง**
#
#

**คัดค้าน**
#  มีหลายเหตุผล
## อยากให้มีผลงานเก็บกวาดมากกว่านี้เพื่อให้สามารถพิจารณาได้ว่าเหมาะสมหรือไม่ ดูจากประวัติแล้วครึ่งหนึ่งเป็นการเขียนหน้าผู้ใช้ของตัวเอง ไม่ได้ช่วยปรับปรุงบทความอื่นเท่าไร คุณสามารถเก็บกวาดทั่วไปได้โดยไม่จำเป็นต้องเป็นผู้ดูแล
## คุณเป็นผู้ใช้ใหม่ที่เพิ่งสมัครมาได้เพียง 2 เดือนกว่า มีการแก้ไขไม่ถึง 100 ครั้ง (ไม่ทราบว่าได้อ่านเงื่อนไขบ้างหรือไม่ ผู้ใช้นั้นจะต้องมีส่วนร่วมในวิกิพีเดียไทยเป็นระยะเวลาไม่ต่ำกว่า 3 เดือน และมีการแก้ไขไม่น้อยกว่า 500 ครั้ง) ดูจากระดับแล้วยังไม่ถึงขั้น "ชาววิกิพีเดีย" คงยังไม่เข้าใจนโยบายมากนัก
## ผู้ดูแลไม่ใช่ตำแหน่งที่ตั้งขึ้นไว้เพื่อความเท่ ไม่ได้ใหญ่คับฟ้า หรือแบนคนไม่เลือกหน้า แต่ทำหน้าที่เหมือนเทศกาลคอยเก็บกวาด เป็นยามเพื่อต่อรองกับการก่อกวน และเป็นรีเซปชันคอยบากหน้ารับปัญหาจากสมาชิก ผมเห็นว่ามันยังเร็วเกินไปถ้าคุณยังไม่เคยพบกับสถานการณ์ต่าง ๆ เหล่านี้ในวิกิพีเดีย --octahedron80 15:09, 1 พฤศจิกายน 2552 (ICT)
#  : ใครๆ ก็เก็บกวาดได้ โดยไม่จำเป็นต้องเป็นผู้ดูแล เหตุผลฟังไม่ขึ้น --Tinuviel | พูดคุย 100px 15:35, 1 พฤศจิกายน 2552 (ICT)
#  ผลงานยังน้อยเกินไปครับ เลยไม่สามารถวัดความเข้าใจในนโยบายต่างๆของวิกิพีเดียครับ --Lerdsuwa 18:27, 1 พฤศจิกายน 2552 (ICT)
#  เขากล่าวเหตุผลที่จำเป็นไปหมดแล้ว ผมจึงจะมองว่าคิดว่าเอาเวลาไปพัฒนาสถานีย่อยรายการโทรทัศน์ให้ดีกว่าก่อนเถอะครับ --Chris Vineyard 18:33, 1 พฤศจิกายน 2552 (ICT)
#  ที่คัดค้านเพราะ
## คุณสมบัติยังไม่พอ คือ สมัครไม่ถึง 3 เดือนและการแก้ไขมีไม่ถึง 500 ครั้ง
## ยังไม่เคยมีส่วนร่วมในการอภิปรายและหน้าพูดคุย
## การแก้ไขส่วนใหญ่เป็นการแก้ไขในหน้าผู้ใช้
## ประสบการณ์ในวิกิพีเดียยังน้อยมาก ยังไม่เจอสถานการณ์ที่หลากหลายกว่านี้
พี่ว่าน้องควรศึกษาเกี่ยวกับวิกิพีเดียสักระยะหนึ่งจะดีกว่านะครับ อีกอย่างใครบางคนเคยบอกไว้ว่าผู้ดูแลก็คือเทศบาลดีๆนี่เอง ไม่ใช่ประธานาธิบดีแต่อย่างใด --Mahatee | พูดคุย  (ฝากคำถาม) | อยากโวยวายเชิญทางนี้ 13:09, 8 พฤศจิกายน 2552 (ICT)
ขอบคุณทื่พื่ๆของวิกิพีเดียช่วยให้ความคิดเห็นผมนะครับ ขอขอบคุณครับ  โดยเฉพาะพื่ Chris Vineyard กับพี่ Tinuviel --nut 18:36, 2 พฤศจิกายน 2552 (ICT)
ทาบอ อึมแบกี

ทาบอ อึมวูเยลวา อึมแบกี (กโฮซา: Thabo Mvuyelwa Mbeki) เกิดวันที่ 18 มิถุนายน ค.ศ. 1942 เป็นนักการเมืองชาวแอฟริกาใต้ซึ่งได้ดำรงตำแหน่งประธานาธิบดีแห่งสาธารณรัฐแอฟริกาใต้ยุคหลังการแบ่งแยกสีผิว ติดต่อกัน 2 สมัย นับแต่ 14 มิถุนายน ค.ศ. 1999 จนถึง 24 กันยายน ค.ศ. 2008
ผลการบริหารรัฐบาลของเขาได้รับการวิจารณ์ผสมกันไป เช่น มีการเกื้อหนุนพรรคพวกมาก มีการทุจริตมาก มีการเติบโตทางเศรษฐกิจที่ดี และนโยบายต่างประเทศที่ประสบความสำเร็จ (โดยเฉพาะกับซิมบับเว) แต่เขาไม่ได้รับยกย่องเป็นรัฐบุรุษภายในประเทศของตนเอง

**อ้างอิง**
หมวดหมู่:ประธานาธิบดีแอฟริกาใต้
หมวดหมู่:รองประธานาธิบดีแอฟริกาใต้
หมวดหมู่:บุคคลจากจังหวัดอีสเทิร์นเคป
หมวดหมู่:นักการเมืองแอฟริกาใต้
มาริโอ แลนซา

มาริโอ แลนซา (Mario Lanza)  นักร้องเสียงเทเนอร์ นักแสดงภาพยนตร์และโอเปร่าชาวอเมริกันเชื้อสายอิตาเลียน มีชื่อเสียงในช่วงทศวรรษ 1940 ถึง 1950
มาริโอ แลนซา เกิดที่ฟิลาเดลเฟีย เพนซิลเวเนีย มีชื่อจริงว่า อัลเฟรด อาร์โนลด์ คอคอซซา (Alfred Arnold Cocozza)  พ่อแม่เป็นชาวอิตาเลียนอพยพมาจากแคว้นอาบรุซโซและแคว้นโมลีเซ เริ่มร้องโอเปร่าตั้งแต่อายุ 16 ปี และเข้ารับฝึกฝนจากเซอร์เก คุซเซวิตซกี และศึกษาด้านการอำนวยเพลงจากบอริส โกลดอฟสกีและเลนนาร์ด เบิร์นสไตน์   เขาเริ่มใช้ชื่อในการแสดง มาริโอ แลนซา เมื่ออายุ 21 ปี ตั้งแต่ปี ค.ศ. 1942 โดยนำมาจากชื่อเดิมของมารดา "มาเรีย แลนซา"  เริ่มมีชื่อเสียงจากบทบาทในอุปรากร La Bohème ของจาโกโม ปุชชีนี  จากนั้นได้เข้าหลักสูตรการร้องเพลงกับเอนริโก โรซาติ
ในปี 1948 มาริโอ แลนซาได้รับบทเป็นร้อยเอกพิงเคอร์ตัน ในอุปรากรเรื่อง มาดามบัตเตอร์ฟลาย ของปุชชีนี  จากนั้นได้รับบทนำใน La traviata ปี 1949 จากบทประพันธ์ของจูเซปเป แวร์ดี
มาริโอ แลนซาเริ่มมีผลงานแสดงภาพยนตร์ตั้งแต่ปี 1949  ผลงานสร้างชื่อคือบทบาทเป็น เอนริโก คารูโซ ใน The Great Caruso (1951) ภาพยนตร์ชีวประวัติของนักร้องโอเปร่าชาวอิตาลี ที่โด่งดังในช่วงทศวรรษ 1910  และใน Serenade (1955) ที่ในเรื่องต้องเล่นอุปรากร โอเทลโล  จากบทประพันธ์ของแวร์ดี
มาริโอ แลนซาเสียชีวิตด้วยวัยเพียง 38 ปี เนื่องจากโรคหัวใจและปอดบวม เนื่องจากการลดน้ำหนัก  บทบาทการร้องเพลงและแสดงภาพยนตร์ของเขา เป็นแรงบันดาลใจให้กับนักร้องรุ่นหลังหลายคน รวมทั้ง อัล มาร์ติโน  ลูชาโน ปาวารอตติ โฆเซ คาเรราส์ ปลาซิโด โดมิงโก 

**อ้างอิง**

**แหล่งข้อมูลอื่น**
 เว็บทางการ 
*0487292
*=111779- Mario Lanza Institute date=2006-08-04 
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:นักร้องโอเปร่า
หมวดหมู่:ศิลปินสังกัดอาร์ซีเอวิคเตอร์
หมวดหมู่:นักร้องเสียงเทเนอร์
หมวดหมู่:บุคคลจากฟิลาเดลเฟีย
หมวดหมู่:เสียชีวิตจากภาวะกล้ามเนื้อหัวใจขาดเลือด
เอเตียน เลอนัวร์

ฌ็อง-โฌแซ็ฟ เอเตียน เลอนัวร์ (Jean-Joseph Étienne Lenoir; 12 มกราคม ค.ศ. 1822 - 4 สิงหาคม ค.ศ. 1900) เป็นวิศวกรชาวเบลเยียม-ฝรั่งเศส เป็นผู้ประดิษฐ์เครื่องยนต์สันดาปภายในคนแรกของโลก
เขาเกิดในเมืองมูว์ซี-ลา-วีล (Mussy-la-Ville) ในลักเซมเบิร์ก (เป็นส่วนหนึ่งของเบลเยียมถึงปี ค.ศ. 1839) ในต้นคริสต์ทศวรรษ 1850 เขาย้ายมาอยู่ฝรั่งเศส ทำงานเกี่ยวกับการชุบโลหะ เขาทำเครื่องยนต์สันดาปภายในสำเร็จในปี ค.ศ. 1859 เป็นเครื่องยนต์ 2 จังหวะ สูบเดียว ใช้ก๊าซถ่านหินเป็นเชื้อเพลิง มีแบตเตอรี่ มีระบบจุดหัวเทียนด้วยไฟฟ้า ได้รับจดทะเบียนลิขสิทธิ์ในปี ค.ศ. 1860 เครื่องยนตร์ของเลอนัวร์มีใช้ในยุโรปประมาณ 400 เครื่อง ใช้กับเครื่องพิมพ์ และเครื่องสูบน้ำ

**อ้างอิง**
หมวดหมู่:วิศวกรชาวฝรั่งเศส
หมวดหมู่:วิศวกรชาวเบลเยียม
หมวดหมู่:นักประดิษฐ์ชาวฝรั่งเศส
หมวดหมู่:นักประดิษฐ์ชาวเบลเยียม
หมวดหมู่:บุคคลจากจังหวัดลักเซมเบิร์ก
จดหมายของนักบุญเปาโลถึงชาวเธสะโลนิกา ฉบับที่ 2

จดหมายของนักบุญเปาโลถึงชาวเธสะโลนิกา ฉบับที่ 2 (Second Epistle of Paul to the Thessalonians) เรียกโดยย่อว่าพระธรรมเธสะโลนิกา ฉบับที่ 2 เป็นเอกสารฉบับที่ 14 ของคัมภีร์ไบเบิล ภาคพันธสัญญาใหม่
พระธรรมเล่มนี้แต่เดิมเป็นจดหมายฉบับที่สองซึ่งนักบุญเปาโลเขียนไปถึงคริสตจักรในเมืองเธสะโลนิกา เมื่อพิจารณาจากความคล้ายคลึงกันของเนื้อหาระหว่าง 1 เธสะโลนิกา และ 2 เธสะโลนิกา แล้ว จดหมายฉบับที่สองนี้น่าจะถูกเขียนขึ้นหลังจากจดหมายฉบับแรกไม่นานนัก เป็นไปได้ว่าอาจจะภายในปีเดียวกัน หรือหลังจากนั้นหนึ่งปี ซึ่งก็จะเป็นปีค.ศ. 52
หลังจากที่จดหมายฉบับแรกไปถึงคริสตจักรในเมืองเธสะโลนิกา นักบุญเปาโลได้ทราบว่าเกิดความสับสนขึ้นในหมู่คริสเตียนที่นั่น พวกเขาเข้าใจกันว่า วันที่พระเยซูจะเสด็จกลับมานั้นได้มาถึงแล้ว ทำให้พวกเขาคิดว่าถึงวันที่โลกจบสิ้นลงแล้ว พวกเขาจึงหยุดทุกอย่าง หยุดหาเลี้ยงตัวเอง - ครอบครัว และหยุดทำงาน มีหลายสาเหตุที่ทำให้เกิดความเข้าใจผิดเช่นนี้ สาเหตุแรกคือการตีความในจดหมายฉบับแรกอย่างไม่ถูกต้อง สองคือมีผู้อื่นล่อลวงคริสเตียนให้เข้าใจผิด โดยกล่าวอ้างคำพูดของนักบุญเปาโล สามคือเป็นไปได้ว่ามีจดหมายปลอมเกิดขึ้น โดยอ้างว่ามาจาก นักบุญเปาโล อีกเช่นกัน ดังนั้นนักบุญเปาโลจึงเขียนจดหมายฉบับที่สองขึ้น เพื่อแก้ไขความเข้าใจผิดของพวกเขาให้ถูกต้อง โดยครั้งนี้นักบุญเปาโลเน้นในตอนท้ายของจดหมาย เพื่อให้น่าเชื่อถือว่าเป็นจดหมายที่ถูกเขียนขึ้นโดยนักบุญเปาโลเอง
2 เธสะโลนิกา มีเนื้อหาที่คล้ายคลึงกับ 1 เธสะโลนิกา คือ สาระสำคัญของจดหมายเกี่ยวข้องกับการพิพากษา แต่ใน 2 เธสะโลนิกา ได้เน้นเรื่องนี้มากขึ้นอีก สังเกตได้จากเนื้อหาในจดหมาย ทั้งหมด 3 บท รวม 47 ข้อใน 2 เธสะโลนิกา มีถึง 18 ข้อที่พูดถึงเรื่องนี้ เนื่องจากนักบุญเปาโลต้องการให้คริสตจักรในเมืองเธสะโลนิกาเข้าใจให้ถูกต้องในเรื่องการเสด็จกลับมาของพระเยซู
วัตถุประสงค์ในการเขียนจดหมายฉบับนี้ของนักบุญเปาโลมีอยู่ 3 ประการคือ ประการแรกต้องการหนุนน้ำใจของคริสเตียนในเมืองเธสะโลนิกา เพราะทราบว่าพวกเขากำลังทนทุกข์จากการกดขี่ข่มเหงอยู่ โดยให้กำลังใจในจดหมายว่า ให้ทนต่อไป จนถึงวันที่พระเยซูเสด็จมา พวกเขาจะได้รับการบรรเทา ส่วนผู้ที่กดขี่ข่มเหงจะต้องรับการพิพากษา
ประการที่สอง ซึ่งเป็นประการที่สำคัญที่สุดคือ ต้องการให้คริสเตียนในเมืองเธสะโลนิกาเข้าใจเรื่องวันที่พระเยซูจะเสด็จมาพิพากษาให้ถูกต้อง นักบุญเปาโลอธิบายว่าก่อนวันนั้นจะมาถึงจะต้องมีเหตุการณ์หลายเหตุการณ์เกิดขึ้นก่อน เช่น คนจะเชื่อเรื่องพระเจ้าน้อยลง ศัตรูของพระเยซูซึ่งนักบุญเปาโลเรียกว่า "คนนอกกฎหมาย" จะปรากฏตัวขึ้น และจะพยายามประกาศตนเองว่าเป็นพระเจ้า จากนั้นพระเยซูจะทรงประหารมัน และผลาญมันให้สูญไปด้วยการเสด็จมาของพระองค์
ประการที่สามคือ ต้องการให้ดำเนินชีวิตอย่างถูกต้อง ซึ่งเป็นเนื้อหาในตอนท้ายของจดหมาย ในส่วนนี้ นักบุญเปาโล เขียนไว้ตรงไปตรงมาและเข้าใจได้ง่าย เช่น "อย่าเกียจคร้าน" "ให้เขาทำงานด้วยใจสงบและหากินเอง" "จงเตือนสติเขาฉันพี่น้อง" เป็นต้น


**โครงร่าง**
# การเสด็จมาอย่างสง่าราศีของ พระเยซู 1:1 - 12
# เหตุการณ์ที่จะเกิดขึ้นก่อน พระเยซู เสด็จมา 2:1 - 17
# คำเตือนสติให้ดำเนินชีวิตอย่างบริสุทธิ์ 3:1 - 18

**อ้างอิง**
 Thai Holy Bible, Thailand Bible Society, 1998- Walter A. Elwell, The Pocket Bible Handbook, Harold Shaw Publisher, 1997

**ดูเพิ่ม**
 พันธสัญญาใหม่- นักบุญพอล

หมวดหมู่:บทจดหมายในสารบบ
หมวดหมู่:หนังสือของพันธสัญญาใหม่
หมวดหมู่:บทจดหมายของเปาโล
ชาวมูเซอกุเลา

ชาวมูเซอกุเลาเป็นชาวมูเซอกลุ่มย่อยกลุ่มหนึ่ง แต่เดิมมีภูมิลำเนาอยู่ในประเทศพม่า เมื่อเกิดความไม่สงบ มีการต่อสู้ระหว่างกองกำลังติดอาวุธต่างๆ ทำให้ชาวมูเซอกุเลาจำนวนหนึ่งอพยพเข้ามารวมอยู่กับชาวมูเซอแดงในประเทศไทย
วัฒนธรรมของชาวมูเซอกุเลาต่างจากชาวมูเซอแดงไปบ้าง เช่น คำว่าแม่ มูเซอแดงเรียก อ่อเอ มูเซอกุเลาเรียกอาเหนาะ ส่วนการทำศพ ชาวมูเซอกุเลานิยมเผาศพ ยกเว้นในกรณีที่เป็นเด็กจึงจะฝัง
ชาวมูเซอกุเลาที่มาอยู่กับชาวมูเซอแดงบนดอยที่กิ่งอำเภอปางมะผ้านั้น เดิมมีถิ่นฐานอยู่ที่เมืองเปียง เมื่อถูกพม่าเก็บภาษีใน พ.ศ. 2520 จึงอพยพมาอยู่ที่อำเภอฝาง จังหวัดเชียงใหม่ ต่อมาถูกเจ้าหน้าที่ไทยกดดันเข้าทำลายไร่ฝิ่น จึงอพยพเข้าไปอยู่ในรัฐฉานฝั่งตรงข้ามจังหวัดแม่ฮ่องสอน ตั้งเป็นหมู่บ้านเรียกว่าบ้านกิ่วเกาะ จนกระทั่ง พ.ศ. 2531 ทหารพม่าเข้าโจมตีที่ตั้งของขุนส่าอย่างรุนแรง ชาวมูเซอกุเลาจึงอพยพมาที่กิ่งอำเภอปางมะผ้าดังกล่าว

**อ้างอิง**
 พิมุข ชาญธนะวัฒน์. สโมสรศิลปวัฒนธรรม: เส้นทางขุนส่าคืนสู่พม่า เส้นทางมูเซอสู่แม่ฮ่องสอน. ศิลปวัฒนธรรม. ปีที่ 17 (5) มีนาคม 2539 หน้า 41-43
หมวดหมู่:กลุ่มชาติพันธุ์ในประเทศไทย
ยูซู อึนดูร์

ยูซู อึนดูร์ (Youssou N'Dour; เกิดเมื่อวันที่ 1 ตุลาคม ค.ศ. 1959 ในดาการ์ ประเทศเซเนกัล) เป็นนักร้อง นักเพอร์คัชชัน และเป็นนักแสดงในบางโอกาส ในปี ค.ศ. 2004 นิตยสารโรลลิงสโตน อธิบายตัวเขาว่า ในเซเนกัลและแอฟริกา "บางทีเขาอาจเป็นนักร้องที่โด่งดังที่สุดที่ยังมีชีวิตอยู่" เขายังช่วยพัฒนาวงการดนตรีเพลงในเซเนกัล ในภาษา Wolof ที่เรียกว่าดนตรี mbalax
ในเดือนตุลาคม 2020 Youssou N'Dour เข้าร่วม Royal Swedish Academy อันทรงเกียรติตามที่สถาบันระบุ

**อ้างอิง**
หมวดหมู่:นักร้องเซเนกัล
หมวดหมู่:ผู้ที่ได้รับรางวัลแกรมมี
หมวดหมู่:นักร้องเพลงภาษาอังกฤษ
หมวดหมู่:บุคคลจากดาการ์
ดาการ์

ดาการ์ (Dakar, lang; Ndakaaru) เป็นเมืองหลวงและเมืองที่ใหญ่ที่สุดของประเทศเซเนกัล จากข้อมูลใน ค.ศ. 2021 เมืองดาการ์มีประชากรอยู่ที่ 1,030,594 คน ที่ในย่านผู้อาศัยแถบเมืองดาการ์ตกราว 3.94 ล้านคน

**ภูมิศาสตร์**
มุมมองดาการ์จากสถานีอวกาศนานาชาติใน ค.ศ. 2011
ตัวเมืองตั้งอยู่ในคาบสมุทรCap-Vert ริมชายฝั่งมหาสมุทรแอตแลนติก และเป็นเมืองทางตะวันตกที่สุดของแอฟริกาส่วนแผ่นดินใหญ่

**ภูมิอากาศ**

**ความสัมพันธ์กับนานาชาติ**
ดาการ์เป็นเมืองพี่น้องกับ:
*US แอนอาร์เบอร์ รัฐมิชิแกน สหรัฐ
*AZE บากู ประเทศอาเซอร์ไบจาน
*CMR ดูอาลา ประเทศแคเมอรูน
*IRN เอสแฟฮอน ประเทศอิหร่าน
*ITA มิลาน ประเทศอิตาลี
*ALG ออราน ประเทศแอลจีเรีย
*BAN รังคปูร์ ประเทศบังกลาเทศ
*ARG โรซาริโอ ประเทศอาร์เจนตินา
*GNB บิสเซา ประเทศกินีบิสเซา
*ROC ไทเป ประเทศไต้หวัน
*US วอชิงตันดีซี สหรัฐ

**อ้างอิง**

**แหล่งข้อมูลอื่น**
ดาการ์- Dakar official website fr (เก็บถาวร)
*short=x
*short=x
หมวดหมู่:เมืองหลวงในทวีปแอฟริกา
หมวดหมู่:ประเทศเซเนกัล
หมวดหมู่:เมืองท่าในทวีปแอฟริกา
เดวิด ฟอสเตอร์

เดวิด วอลเตอร์ ฟอสเตอร์, โอซี, โอบีซี (David Walter Foster, OC, OBC) เกิดเมื่อวันที่ 1 พฤศจิกายน ค.ศ. 1949 เป็นเจ้าของรางวัลแกรมมี 15 ครั้ง เป็นนักดนตรี โปรดิวเซอร์เพลง นักแต่งเพลง นักร้อง นักเขียนเพลงและนักเรียบเรียงเพลงชาวแคนาดา ทั้งรู้จักในเรื่องการค้นพบนักร้องอย่าง เซลีน ดิออน, จอช โกรแบน และไมเคิล บูเบล และยังเป็นโปรดิวเซอร์ให้กับศิลปินที่ประสบความสำเร็จมากที่สุดคนหนึ่งในโลก

**อ้างอิง**
หมวดหมู่:โปรดิวเซอร์เพลงชาวแคนาดา
หมวดหมู่:นักดนตรีชาวแคนาดา
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากวิกทอเรีย (รัฐบริติชโคลัมเบีย)
หมวดหมู่:โปรดิวเซอร์เพลงชาวแคนาดา

หมวดหมู่:โปรดิวเซอร์เพลงแบ่งตามสัญชาติ
หมวดหมู่:ชาวแคนาดาแบ่งตามอาชีพ
กรมพระเทพามาตย์

กรมพระเทพามาตย์ เป็นพระอิสริยยศพระพันปีหลวงของพระมหากษัตริย์สยามในอดีต อาจหมายถึง- กรมพระเทพามาตย์ (กัน) สถาปนาในรัชสมัยสมเด็จพระสรรเพชญ์ที่ 8 (สมเด็จพระเจ้าเสือ) และเป็นสมเด็จพระอัยกีเจ้าในรัชสมัยสมเด็จพระสรรเพชญ์ที่ 9- กรมพระเทพามาตุ (พลับ) สมเด็จพระราชชนนีในสมเด็จพระที่นั่งสุริยาศน์อัมรินทร์ (พระเจ้าเอกทัศ)- กรมพระเทพามาตย์ (นกเอี้ยง) สมเด็จพระราชชนนีในสมเด็จพระเจ้ากรุงธนบุรี
สปานเดาบัลเลต์

สปานเดาบัลเลต์ (Spandau Ballet) เป็นวงดนตรีจากประเทศอังกฤษ ก่อตั้งตั้งแต่ปลายยุค 1970s ได้รับอิทธิพลจากนิวโรแมนติกแฟชั่น เพลงของพวกเขามีคุณลักษณะผสมกับดนตรีแนว ฟังก์, แจ๊ส, โซล และ ซินธ์ป็อป ประสบความสำเร็จในคริสต์ทศวรรษ 1980 โดยได้ท็อปเทนซิงเกิล 
เมื่อแรกตั้งวง ใช้ชื่อวงว่า "The Cut" ต่อมาได้เปลี่ยนชื่อเป็น "The Makers" และเปลี่ยนเป็น "Spandau Ballet" หลังจากดีเจที่เป็นเพื่อนสนิทกับสมาชิกวง ชื่อโรเบิร์ต เอล์มส ไปเห็นชื่อนี้เขียนอยู่ที่ผนังห้องน้ำของไนท์คลับแห่งหนึ่งในเยอรมนี ชื่อนี้มีที่มาจากชื่อเรือนจำแห่งหนึ่งในเขตสปานเดา กรุงเบอร์ลิน ซึ่งเป็นสถานที่ที่มีการประหารชีวิตนักโทษชาวยิวในช่วงสงครามโลกครั้งที่สอง เป็นสำนวนที่ผู้คุมนาซีใช้เรียกอากัปกิริยาของนักโทษ ขณะกำลังเสียชีวิตด้วยการแขวนคอ บางแหล่งก็ว่าหมายถึงอาการของนักโทษประหารในห้องรมแก๊ส ที่คล้ายกับการเต้นบัลเลต์

**ผลงาน**
Journeys to Glory (1981)
*Diamond (1982)
*True (1983)
*Parade (1984)
*Through the Barricades (1986)
*Heart Like a Sky (1989)
*Once More (2009)

**ซิงเกิล**

**อัลบั้มรวมเพลง และ อัลบั้มบันทึกการแสดงสด**

**อ้างอิง**

**แหล่งข้อมูลอื่น == 
หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2522
หมวดหมู่:กลุ่มดนตรีจากลอนดอน
แม่แบบ:เหตุการณ์ปัจจุบัน/2552 พฤศจิกายน 9

* ทักษิณ ชินวัตร ที่ปรึกษาพิเศษของสมเด็จอัครมหาเสนาบดีเดโช ฮุน เซน และที่ปรึกษาด้านเศรษฐกิจของรัฐบาลกัมพูชา ยืนยันกับหนังสือพิมพ์เดอะไทม์สว่าพร้อมจะเดินทางไปยังกัมพูชาในวันที่ 11 พฤศจิกายน แต่จะไม่พักอาศัยอย่างถาวร พร้อมกับให้สัมภาษณ์พิเศษวิพากษ์วิจารณ์การเมืองไทยและระบอบการปกครอง  (ไทม์สออนไลน์)  (บทสัมภาษณ์ฉบับเต็ม)
}
อนุสัญญากรุงปารีส

__NOTOC__
อนุสัญญากรุงปารีส อาจจะหมายถึง- อนุสัญญากรุงปารีสว่าด้วยการคุ้มครองทรัพย์สินอุตสาหกรรม (Paris Convention for the Protection of Industrial Property) - อนุสัญญากรุงปารีสว่าด้วยความรับผิดทางแพ่งโดยบุคคลที่สามในสาขาพลังงานนิวเคลียร์ (Paris Convention on Third Party Liability in the Field of Nuclear Energy) 
หมวดหมู่:อนุสัญญา
อนุสัญญาห้ามอาวุธชีวภาพ

อนุสัญญาห้ามอาวุธชีวภาพ
อนุสัญญาห้ามอาวุธชีวภาพ (Biological Weapons Convention, BWC) หรือ อนุสัญญาว่าด้วยอาวุธชีวภาพและสารพิษ (Biological and Toxin Weapons Convention, BTWC) เป็นอนุสัญญาที่ห้ามอาวุธชีวภาพและสารพิษอย่างมีประสิทธิภาพ โดยห้ามไม่ให้มีการพัฒนา การผลิต การได้มา การถ่ายโอน การสะสมและการใช้ อนุสัญญามีชื่อเต็มว่า อนุสัญญาว่าด้วยการห้ามพัฒนา ผลิต และสะสมอาวุธชีวภาพและสารพิษ และว่าด้วยการทำลายอาวุธดังกล่าว (Convention on the Prohibition of the Development, Production and Stockpiling of Bacteriological (Biological) and Toxin Weapons and on their Destruction)
อนุสัญญาว่าด้วยการห้ามอาวุธชีวภาพเป็นสนธิสัญญาพหุภาคีเพื่อการลดอาวุธฉบับแรกที่ห้ามการผลิตประเภทของอาวุธทั้งประเภท ความตกลงของอนุสัญญามีสาเหตุมาจากความพยายามอันเป็นเวลายาวนานของประชาคมนานาชาติในการพยายามสร้างเครื่องมือที่ช่วยสนับสนุนพิธีสารเจนีวาของปี ค.ศ. 1925 ที่เป็นพิธีสารว่าด้วยการห้ามการใช้แก๊ส และ แบคทีเรียในการสงคราม
อนุสัญญาเริ่มลงนามกันเมื่อวันที่ 10 เมษายน ค.ศ. 1972 และมีผลใช้บังคับเมื่อวันที่ 26 มีนาคม ค.ศ. 1975 เมื่อรัฐบาลของยี่สิบสองประเทศให้การสัตยาบัน ในปัจจุบันอนุสัญญามีภาคีผู้ตกลง 188 ประเทศ

**อ้างอิง**

**ดูเพิ่ม **
 อาวุธชีวภาพ 

**แหล่งข้อมูลอื่น **
  The Biological Weapons Convention website-  Unofficial Biological and Toxin Weapons Convention website date=2008-04-10 -  Full Text of the Biological Weapons Convention date=2010-12-29 -  UN's Biological Weapons Convention webpage-  Failed establishment of an international Organisation for the Prohibition of Biological Weapons (OPBW) date=2007-06-21 -  Russian Biological and Chemical Weapons, a useful page about non-state weapons transfers with a lot of information regarding the BWC's shortcomings.
หมวดหมู่:ตราสารสิทธิมนุษยชน
หมวดหมู่:สนธิสัญญา
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:สนธิสัญญาไม่แพร่ขยาย
หมวดหมู่:สนธิสัญญาด้านสิทธิมนุษยชน
หมวดหมู่:อาวุธชีวภาพ
สนธิสัญญาบาเซิล

__NOTOC__
สนธิสัญญาบาเซิล อาจหมายถึง- สนธิสัญญาบาเซิล (ค.ศ. 1499) (Treaty of Basel (1499))- สนธิสัญญาสันติภาพบาเซิล (Peace of Basel) (ค.ศ. 1499)- อนุสัญญาบาเซิล (Basel Convention) (ค.ศ. 1989) หรือ อนุสัญญาบาเซลว่าด้วยการควบคุมการเคลื่อนย้ายข้ามแดนและการกำจัดซึ่งของเสียอันตราย (Basel Convention on the Control of Transboundary Movements of Hazardous Wastes and Their Disposal)- พิธีสารบาเซิล (Basel Protocol) (ค.ศ. 1999) หรือ พิธีสารบาเซิลว่าด้วยความรับผิดและค่าสินไหมทดแทนเพื่อความเสียหายอันเกิดจากการเคลื่อนย้ายข้ามแดนและการกำจัดซึ่งของเสียอันตราย (Basel Protocol on Liability and Compensation for Damage Resulting from Transboundary Movements of Hazardous Wastes and Their Disposal)
บาเซิล
หมวดหมู่:สนธิสัญญาเกี่ยวข้องกับทวีปยุโรป
ธนาคารแหลมทอง

ธนาคารแหลมทอง (Laem Thong Bank) เป็นธนาคารพาณิชย์ในประเทศไทย ก่อตั้งขึ้นเมื่อปี พ.ศ. 2491 ต่อมาภายหลังได้ขายกิจการและยุบรวมกิจการเข้าเป็นส่วนหนึ่งของธนาคารรัตนสิน (ธนาคารของรัฐบาล) ในปี พ.ศ. 2541

**ประวัติ**
ธนาคารแหลมทอง ได้ใบอนุญาตประกอบกิจการธนาคารพาณิชย์ เมื่อวันที่ 20 ธันวาคม พ.ศ. 2491 และได้จดทะเบียนแปลงสภาพเป็นบริษัทมหาชนจำกัดในตลาดหลักทรัพย์แห่งประเทศไทย ณ กรมพัฒนาธุรกิจการค้า กระทรวงพาณิชย์ เมื่อวันที่ 30 พฤษภาคม พ.ศ. 2537 ใช้ชื่อว่า "ธนาคารแหลมทอง จำกัด (มหาชน)" โดยมีกรรมการชุดแรกของธนาคารแหลมทอง ประกอบด้วย พระยาปรีชานุศาสน์ (เสริญ ปันยารชุน) เป็นประธานกรรมการ กรรมการคนอื่น มีจอมพลสฤษดิ์ ธนะรัชต์ พลตรีไชย ประทีปะเสน พยัพ ศรีกาญจนา เบน เบญจฤทธิ์ จุติ บุญสง โอสถ โกศิน ไพศาล นันทาภิวัฒน์ โดยมี ใหญ่ นันทาภิวัฒน์ เป็นกรรมการจัดการ
ธนาคารแหลมทอง จำกัด (มหาชน) เป็นผู้สนับสนุนการแข่งขันกีฬาเอเชี่ยนเกมส์ ครั้งที่ 13 อย่างเป็นทางการ 

**อ้างอิง**
ล
หมวดหมู่:บริษัทไทยที่ก่อตั้งในปี พ.ศ. 2491
หมวดหมู่:สิ้นสุดในปี พ.ศ. 2541
หมวดหมู่:การควบรวมและเข้าซื้อกิจการในปี พ.ศ. 2541
สนธิสัญญากรุงเฮก

__NOTOC__
สนธิสัญญากรุงเฮก (Treaty of The Hague หรือ Treaty of Den Haag) อาจจะหมายถึง- สนธิสัญญากรุงเฮก (ค.ศ. 1428) —  หรือที่รู้จักกันว่า "สนธิสัญญาเดลฟท์" - สนธิสัญญากรุงเฮก (ค.ศ. 1433) - สนธิสัญญากรุงเฮก (ค.ศ. 1603)- สนธิสัญญากรุงเฮก (ค.ศ. 1625) — อังกฤษและเนเธอร์แลนด์ตกลงสนับสนุนพระเจ้าคริสเตียนที่ 4 แห่งเดนมาร์กทางเศรษฐกิจ- สนธิสัญญากรุงเฮก (ค.ศ. 1641) — สาธารณรัฐดัตช์ และ ราชอาณาจักรโปรตุเกส ตกลงสงบศึกและลงนามในสัญญาพันธมิตรว่าด้วยการโจมตีและการป้องกัน- สนธิสัญญากรุงเฮก (ค.ศ. 1661) — จักรวรรดิดัตช์ รับรองอธิปไตยของโปรตุเกสต่อ Recife ในบราซิล- สนธิสัญญากรุงเฮก (ค.ศ. 1697) — หรือที่รู้จักกันว่า "สนธิสัญญาริจสวิค"  - สนธิสัญญากรุงเฮก (ค.ศ. 1698) — พยายามแก้ข้อพิพาทเรื่องผู้มีสิทธิในราชบัลลังก์สเปน หรือที่รู้จักกันว่า "สนธิสัญญาแบ่งแยกครั้งที่หนึ่ง" - สนธิสัญญากรุงเฮก (ค.ศ. 1701) — อังกฤษ, ออสเตรีย, สหจังหวัด และจักรวรรดิโรมันอันศักดิ์สิทธิ์ ตกลงเป็นพันธมิตรในการพยายามยุติการขยายอำนาจของฝรั่งเศส- สนธิสัญญากรุงเฮก (ค.ศ. 1709) — หรือที่รู้จักกันว่า "First Barrier Treaty"- สนธิสัญญากรุงเฮก (ค.ศ. 1720) — สเปนเสียดินแดนแก่อิตาลีหลังสงครามสี่พันธมิตร - สนธิสัญญากรุงเฮก (ค.ศ. 1795) — สาธารณรัฐบัตตาเวียเสียดินแดนแก่ฝรั่งเศส- สนธิสัญญากรุงเฮก (ค.ศ. 1895) — กำหนดเขตแดนของนิกินีของบริติช- สนธิสัญญากรุงเฮก (ค.ศ. 1949) — มอบอิสรภาพแก่อินโดนีเซีย
กรุงเฮก
ศูนย์การศึกษามหาวิทยาลัยเชียงใหม่ หริภุญไชย

ศูนย์การศึกษามหาวิทยาลัยเชียงใหม่ หริภุญไชย
ศูนย์การศึกษามหาวิทยาลัยเชียงใหม่ "หริภุญไชย" จังหวัดลำพูน ตั้งอยู่เลขที่ 205 หมู่ 2 ตำบลศรีบัวบาน อำเภอเมืองลำพูน จังหวัดลำพูน บริเวณพื้นที่ป่าสงวนแห่งชาติแม่ธิ-แม่ตีบ-แม่สาร

** ประวัติ**
จากการที่มหาวิทยาลัยเชียงใหม่ มีข้อจำกัดทางด้านศักยภาพของพื้นที่ที่มีการใช้ที่ดินอย่างหนาแน่นและไม่สามารถรองรับการขยายตัวของมหาวิทยาลัยได้ มหาวิทยาลัยเชีงใหม่ได้แต่งตั้งคณะทำงานเพื่อเลือกหาพื้นที่ และได้ประสานงานกับสำนักงานป่าไม้จังหวัดลำพูน เพื่อขอใช้พื้นที่บริเวณป่าสงวนแห่งชาติป่าแม่ธิ-แม่ตีบ-แม่สาร ตำบลศรีบัวบาน อำเภอเมืองลำพูน จังหวัดลำพูน ในการจัดตั้งวิทยาเขต โดยทำเรื่องขอพื้นที่จากกรมป่าไม้ตามขั้นตอน ตั้งแต่ปี พ.ศ. 2534 และได้รับอนุมัติให้ใช้ประโยชน์ในพื้นที่ป่าสงวนแห่งชาติ ตามหนังสือที่ 207/2535 ลงวันที่ 17 กรกฎาคม พ.ศ. 2535 เป็นพื้นที่ 4,726 ไร่ 2 งาน 95 ตารางวา ตั้งแต่วันที่ 17 กรกฎาคม พ.ศ. 2535 ถึงวันที่ 16 กรกฎาคม พ.ศ. 2565 รวมเวลา 30 ปี
ในปีจาก พ.ศ. 2535 มหาวิทยาลัยเชียงใหม่ได้มีการสร้างอาคารสำนักงานและบริการ 1 หลัง และโรงทดลองสัตว์ 4 หลังของคณะสัตวแพทยศาสตร์ ในด้านใต้ติดกับทางหลวงหมายเลข 11

**การจัดการศึกษา**
หลักสูตรศิลปศาสตรบัณฑิต สาขาวิชาการจัดการสมัยใหม่และเทคโนโลยีสารสนเทศ 
*ฟาร์มคณะสัตวแพทยศาสตร์

**อ้างอิง**
หมวดหมู่:หน่วยงานในมหาวิทยาลัยเชียงใหม่
ชียงใหม่
หมวดหมู่:วิทยาเขตสังกัดมหาวิทยาลัยเชียงใหม่
หมวดหมู่:สถานศึกษาในอำเภอเมืองลำพูน
ภาษาเท

ภาษาเท (The) หรือภาษาแท มีผู้พูดทั้งหมด 2,920 คน (พ.ศ. 2543) ในแขวงอัตตะปือ ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ทเ
ภาษาฮุง

ภาษาฮุง (Hung) มีผู้พูดประมาณ 2,700-3,700 คน โดยแบ่งเป็นแขวงคำม่วนและแขวงบอลิคำไซ ประเทศลาว 2,000 คน (พ.ศ. 2539) ประเทศเวียดนาม 700 คน (พ.ศ. 2539) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเวียด-เหมื่อง 

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ฮุง
ฮุง
อามาร์ โชนาร์ บังกลา

อามาร์ โชนาร์ บังกลา (আমার সোনার বাংলা) หรือ "เบงกอลแดนทองของข้า" เป็นบทเพลงภาษาเบงกอลซึ่งรพินทรนาถ ฐากุร กวีรางวัลโนเบลชาวเบงกอล ได้ประพันธ์ขึ้นเมื่อ พ.ศ. 2449 เนื้อร้องในสิบบทแรกของเพลงนี้ได้มีการนำมาใช้เป็นเพลงชาติของประเทศบังกลาเทศเมื่อปี พ.ศ. 2515 หลังจากประเทศบังกลาเทศได้รับเอกราชจากประเทศปากีสถานอย่างเป็นทางการในปี พ.ศ. 2514 (เดิมบังกลาเทศเป็นส่วนหนึ่งของปากีสถานที่เรียกว่า "ปากีสถานตะวันออก" หลังจากแยกตัวจากอินเดียในปี พ.ศ. 2490) คำแปลของเพลงในที่นี้ได้แปลจากคำแปลภาษาอังกฤษฉบับทางการ ซึ่งแปลโดย ไซเอ็ด อาลี อาห์ซัน (Syed Ali Ahsan)
คำว่า "โชนาร์" (সোনার) หากแปลตามศัพท์จะแปลว่า "ทำด้วยทอง" แต่ในเพลงนี้ คำว่า "โชนาร์" อาจตีความได้ว่าเป็นการแสดงความรู้สึกต่อความเป็นที่รักของแคว้นเบงกอล หรือหมายถึงสีของรวงข้าวในท้องนาก่อนการเก็บเกี่ยว บทเพลงนี้ได้เขียนขึ้นในปี พ.ศ. 2449 ระหว่างยุคที่มีการแบ่งแยกแคว้นเบงกอลออกเป็นสองส่วนตามจำนวนประชากรที่นับถือศาสนาต่างกันโดยรัฐบาลอังกฤษ (เหตุการณ์ดังกล่าวเกิดขึ้นในปี พ.ศ. 2448) โดยผู้แต่งได้เขียนเพลงนี้ขึ้นเพื่อปลุกเร้าจิตวิญญาณความเป็นเบงกอลให้แก่ชาวเบงกอลขึ้นใหม่

**ภูมิหลัง**

**เนื้อร้อง**
ไฟล์:Rabindranath Tagore in 1909.jpg|200px|thumb| รพินทรนาถ ฐากุร ผู้ประพันธ์เพลง "อามาร์ โชนาร์ บังกลา"
ตารางต่อไปนี้ แสดงบทร้องเพลงชาติบังกลาเทศ "อามาร์ โชนาร์ บังกลา" บทกวีของรพินทรนาถ ฐากุร.
เพลงชาติฉบับราชการ ขับร้องเฉพาะสิบวรรคแรก (ตัวหนา) ตามบทบัญญัติในรัฐธรรมนูญแห่งสาธารณรัฐประชาชนบังกลาเทศ.

**อ้างอิง**

**แหล่งข้อมูลอื่น**
  The National Anthem of Bangladesh date=2009-12-11 -  Text in Bengali script date=2008-05-28 
หมวดหมู่:เพลงชาติ
หมวดหมู่:สัญลักษณ์ของประเทศบังกลาเทศ
หมวดหมู่:รพินทรนาถ ฐากุร
หมวดหมู่:สถาบันอุดมศึกษาในจังหวัดลำพูน

สถาบันอุดมศึกษา และวิทยาเขตของสถาบันอุดมศึกษา ที่ตั้งอยู่ในจังหวัดลำพูน
ลำพูน
หมวดหมู่:สถานศึกษาในจังหวัดลำพูน
หมวดหมู่:สถาบันอุดมศึกษาในจังหวัดน่าน

สถาบันอุดมศึกษาที่เปิดทำการสอนในจังหวัดน่าน
น่าน
หมวดหมู่:สถานศึกษาในจังหวัดน่าน
หมวดหมู่:สถาบันอุดมศึกษาในจังหวัดชุมพร

สถาบันอุดมศึกษา ที่มีการจัดการเรียนการสอนในจังหวัดชุมพร
ชุมพร
หมวดหมู่:สถานศึกษาในจังหวัดชุมพร
หมวดหมู่:สถาบันอุดมศึกษาในจังหวัดแพร่

สถาบันอุดมศึกษา ที่เปิดทำการเรียนการสอนในจังหวัดแพร่
พแร่
หมวดหมู่:สถานศึกษาในจังหวัดแพร่
หมวดหมู่:สถาบันอุดมศึกษาในจังหวัดกระบี่

สถาบันอุดมศึกษา ที่มีการจัดการเรียนการสอนในจังหวัดกระบี่
กระบี่
หมวดหมู่:สถานศึกษาในจังหวัดกระบี่
หมวดหมู่:สถาบันอุดมศึกษาในจังหวัดอ่างทอง

สถาบันอุดมศึกษา ที่มีการจัดการเรียนการสอนในจังหวัดอ่างทอง
อ่างทอง
หมวดหมู่:สถานศึกษาในจังหวัดอ่างทอง
หมวดหมู่:สถาบันอุดมศึกษาในจังหวัดตรัง

สถาบันอุดมศึกษา ที่มีการจัดการเรียนการสอนในจังหวัดตรัง
ตรัง
หมวดหมู่:สถานศึกษาในจังหวัดตรัง
หมวดหมู่:สถาบันอุดมศึกษาในจังหวัดสมุทรสาคร

สถาบันอุดมศึกษา ที่มีการจัดการเรียนการสอนในจังหวัดสมุทรสาคร
สมุทรสาคร
หมวดหมู่:สถานศึกษาในจังหวัดสมุทรสาคร
หมวดหมู่:สถาบันอุดมศึกษาในจังหวัดสุโขทัย

สถาบันอุดมศึกษา ที่มีการจัดการเรียนการสอนในจังหวัดสุโขทัย
สุโขทัย
หมวดหมู่:สถานศึกษาในจังหวัดสุโขทัย
หมวดหมู่:สถาบันอุดมศึกษาในจังหวัดสุพรรณบุรี

สถาบันอุดมศึกษา ที่มีการจัดการเรียนการสอนในจังหวัดสุพรรณบุรี
สุพรรณบุรี
หมวดหมู่:สถานศึกษาในจังหวัดสุพรรณบุรี
หมวดหมู่:สถาบันอุดมศึกษาในจังหวัดนนทบุรี

สถาบันอุดมศึกษา ที่มีการจัดการเรียนการสอนในจังหวัดนนทบุรี
นนทบุรี
หมวดหมู่:สถานศึกษาในจังหวัดนนทบุรี
หมวดหมู่:สถาบันอุดมศึกษาในจังหวัดประจวบคีรีขันธ์

สถาบันอุดมศึกษา ที่มีการจัดการเรียนการสอนในจังหวัดประจวบคีรีขันธ์
ประจวบคีรีขันธ์
หมวดหมู่:สถานศึกษาในจังหวัดประจวบคีรีขันธ์
หมวดหมู่:สถาบันอุดมศึกษาในจังหวัดระยอง

สถาบันอุดมศึกษา ที่มีการจัดการเรียนการสอนในจังหวัดระยอง
ระยอง
หมวดหมู่:สถานศึกษาในจังหวัดระยอง
พ.ศ. 2603

พุทธศักราช 2603 ตรงกับปีคริสต์ศักราช 2060 เป็นปีอธิกสุรทินที่วันแรกเป็นวันพฤหัสบดีตามปฏิทินเกรกอเรียน

**เหตุการณ์**
 ครบรอบ 100 ปี การบินไทย- อุณหภูมิจะสูงขึ้น 4 องศาเซลเซียสในปีนี้- ระดับน้ำทะเลจะสูงขึ้น 9-24 นิ้วในปีนี้ - สำนักงานสถิติแห่งชาติคาดไว้ว่า ประชากรของสหราชอาณาจักรจะมีมากถึง 81 ล้านคน- ประเทศญี่ปุ่นได้มีการคาดไว้ว่าประชากรของประเทศญี่ปุ่นจะมี 40 % ที่เป็นวัยเกษียณ ทำให้ประชากรญี่ปุ่นลดลงไป 30 % จากจำนวนประชากรปัจจุบัน

**วันสำคัญทางศาสนาและพิธีกรรม**

**รายการอ้างอิง ==
จุดใกล้โลกที่สุด

ไฟล์:Apogee (PSF).png|thumb|256px|จุดใกล้โลกที่สุดแสดงเป็นตำแหน่งจุด 2 ในภาพ โดยจุด 3 คือโลก ส่วนจุด 1 คือจุดไกลโลกที่สุด
จุดใกล้โลกที่สุด (perigee) เป็นคำศัพท์ทางดาราศาสตร์ ที่ใช้เพื่อหมายถึงระยะทางที่ใกล้ที่วัตถุต่าง ๆ โคจรรอบโลก ซึ่งอาจใช้กับ ดาวเทียม หรือ ดาวบริวารของโลก (ดวงจันทร์) รวมถึงวัตถุอื่น ๆ ที่เข้ามาในวงโคจรของโลก
ตามหลักการทางฟิสิกส์ดาราศาสตร์และคณิตศาสตร์ วงโคจรของดาวเทียมเมื่อโคจรรอบดาวแม่จะเป็นรูปวงรี 
โลกตั้งอยู่ที่จุดโฟกัสหนึ่งในสองจุดของวงรี หากวาดเส้นตรงโดยมีจุดโฟกัสสองจุดของวงรีเป็นแกนนอน จะทำให้เกิดจุดตัดสองจุดกับวงโคจรขงดาวเทียม โดยจุดที่อยู่ใกล้โลกที่สุดนั้นจะเรียกว่า จุดใกล้โลกที่สุด ส่วนจุดอยู่ไกลจากโลกที่สุดจะเรียกว่าจุดไกลโลกที่สุด โดยปกติแล้วเมื่ออยู่ที่จุดใกล้โลกที่สุด ความเร็วเชิงมุมของดาวเทียมจะเร็วที่สุด
ชื่อเรียก perigee ที่ใช้ในภาษาอังกฤษนั้นมาจากภาษากรีกโบราณคำว่า περί (perí) แปลว่า "ใกล้" และคำว่า γῆ (gê) ซึ่งหมายถึง "โลก"

**ดูเพิ่ม**
 จุดใกล้และไกลที่สุด- วงโคจรวงรี

**อ้างอิง**
หมวดหมู่:วงโคจร
หมวดหมู่:โลก (ดาวเคราะห์)
จุดไกลโลกที่สุด

ไฟล์:Apogee (PSF).png|thumb|256px|จุดไกลโลกที่สุดแสดงเป็นตำแหน่งจุด 1 ในภาพนี้ ส่วนจุด 3 คือตำแหน่งของโลก และจุด 2 คือจุดใกล้โลกที่สุด
จุดไกลโลกที่สุด (apogee) เป็นคำศัพท์ทางดาราศาสตร์ ที่ใช้เรียกระยะทางที่ไกลที่สุดจากโลกเมื่อดาวเทียมหรือดาวบริวาร (ดวงจันทร์) โคจรรอบโลก
ดาวเทียมที่ถูกส่งขึ้นไปโคจรรอบโลกนั้นโดยมากจะโคจรรอบโลกเป็นรูปวงรี โดยจะมีโลกอยู่ที่จุดโฟกัสจุดหนึ่งในโฟกัสสองจุดภายในวงรีนั้น ถ้าลากเส้นจากจุดโฟกัสที่โลกอยู่ผ่านจุดโฟกัสอีกจุดหนึ่งไปตัดกับส่วนโค้งของวงรี จุดตัดนั้นก็คือจุดไกลโลกที่สุด
โดยปกติแล้ว ขณะที่อยู่ที่จุดไกลโลกที่สุด ความเร็วเชิงมุม ของดาวเทียมจะช้าที่สุด
ชื่อเรียกว่า apogee ในภาษาอังกฤษนั้นประกอบขึ้นมาจากคำภาษากรีกโบราณ 2 คำ คือ ἀπό (apó) ซึ่งแปลว่า "จาก" และ γῆ (gê) ซึ่งหมายถึง "โลก"

**ดูเพิ่ม**
 จุดใกล้และไกลที่สุด- จุดใกล้โลกที่สุด- วงโคจรวงรี

**อ้างอิง**
หมวดหมู่:โลก (ดาวเคราะห์)
หมวดหมู่:วงโคจร
เดอะดัตเชส

เดอะดัตเชส (The Dutchess) เป็นผลงานโซโลอัลบั้มชุดแรกของศิลปินเพลงป็อปชาวอเมริกัน เฟอร์กี้ สมาชิกของวงแบล็กอายด์พีส์ อัลบั้มออกขายในสหรัฐอเมริกาเมื่อวันที่ 19 กันยายน ค.ศ. 2006 และอัลบั้ม เดอะดัตเชส มีวางขายทั้งฉบับตัดคำหยาบและยังไม่ได้ตัดคำหยาบออก ในปี 2008 อัลบั้มมียอดขายมากกว่า 6 ล้านชุดทั่วโลก และหลังจากประสบความสำเร็จ ได้ออกขายอีกครั้งโดยเพิ่มเพลงและมีหน้าปกอัลบั้มใหม่ในประเทศญี่ปุ่น ออสเตรเลีย และสหรัฐอเมริกา อัลบั้มมีเพลงติดท้อป 5 ซิงเกิลในสหรัฐอเมริกา 5 ซิงเกิล รวมถึงเพลงอันดับ 1 บนบิลบอร์ดฮอต 100 อย่าง "London Bridge", "Big Girls Don't Cry", และ "Glamorous" เช่นเดียวกับเพลงอันดับ 2 อย่างเพลง "Fergalicious" และเพลงอันดับ 5 อย่าง "Clumsy" ทั้ง 5 ซิงเกิลมียอดขายดิจิทัลมากกว่า 2 ล้านดาวน์โหลด ในสหรัฐอเมริกา และยังสร้างสถิติในยุคดิจิทัล ว่ามีซิงเกิลที่ขายได้มากกว่า 1 แผ่นเสียงทองคำขาวจาก 1 อัลบั้ม

**อ้างอิง**
หมวดหมู่:อัลบั้มเพลงของเฟอร์กี้
หมวดหมู่:อัลบั้มเพลงในปี พ.ศ. 2549
แอนดรูว์ โกรฟ

แอนดรูว์ โกรฟ (ซ้าย) ระหว่างการประชุม World Economic Forum ในปี 1997
แอนดรูว์ สตีเฟน โกรฟ (Gróf András István; Andrew Stephen Grove) หรือ แอนดี โกรฟ (เกิดเมื่อวันที่ 2 กันยายน ค.ศ. 1936 - 21 มีนาคม ค.ศ. 2016) เป็นวิศวกรและนักธุรกิจชาวอเมริกันเชื้อสายยิวฮังการี เป็นพนักงานยุคเริ่มแรกของบริษัทอินเทล ต่อมาได้เป็นซีอีโอและประธานบริษัท  เป็นผู้มีบทบาทสำคัญต่อความสำเร็จของบริษัท
โกรฟเกิดในครอบครัวชาวยิวชนชั้นกลางในกรุงบูดาเปสต์ ประเทศฮังการี  ในปี ค.ศ. 1956 ระหว่างเกิดการปฏิวัติฮังการี โกรฟในวัย 20 ปี ได้หนีออกจากบ้านและเดินทางอพยพมาสหรัฐอเมริกา เขาเดินทางถึงนิวยอร์กในปี 1957 และเข้าศึกษาวิศวกรรมเคมีที่วิทยาลัยแห่งเมืองนิวยอร์ก  และจบปริญญาเอกจากมหาวิทยาลัยแคลิฟอร์เนีย เบิร์กลีย์ ในปี 1963
โกรฟเข้าทำงานที่บริษัทแฟร์ไชลด์ เซมิคอนดักเตอร์ จากนั้นเข้าทำงานที่อินเทล เป็นพนักงานคนที่สาม ต่อจากโรเบิร์ต นอยซ์ และกอร์ดอน มัวร์ สองผู้ก่อตั้ง   เขาดำรงตำแหน่งประธานบริษัทในปี 1979 ตำแหน่งซีอีโอในปี 1987  และประธานกรรมการบริษัทควบกับซีอีโอในปี 1997  เขาออกจากตำแหน่งซีอีโอในปี 1998 แต่ยังคงเป็นประธานกรรมการบริษัทจนถึงปี 2004  ปัจจุบัน ดำรงตำแหน่งที่ปรึกษาอาวุโส
โกรฟเป็นผู้ที่มีบทบาทสำคัญในการเปลี่ยนโฉมหน้าบริษัทอินเทล จากบริษัทผู้ผลิตเมมโมรีชิพ เป็นบริษัทผู้ผลิตไมโครโพรเซสเซอร์ที่มีอิทธิพลต่ออุตสาหกรรม  ในระหว่างที่เขาดำรงตำแหน่งซีอีโอ บริษัทอินเทลมียอดขายเติบโตขึ้นถึง 4500% จาก 4 พันล้านเหรียญเป็น 197 พันล้านดอลลาร์สหรัฐ  ทำให้บริษัทกลายเป็นบริษัททีมีมูลค่าสูงที่สุดในโลกในขณะนั้น

**อ้างอิง**

**แหล่งข้อมูลอื่น**
  Biography as given by Intel.com-  Biography at IEEE
หมวดหมู่:วิศวกรชาวอเมริกัน
หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายฮังการี
หมวดหมู่:บุคคลจากบูดาเปสต์
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
โคลัมเบียพิคเจอร์ส

โคลัมเบีย พิคเจอร์ส อินดัสทรีส์, อิงก์. (Columbia Pictures Industries, Inc. (CPII)) เป็นบริษัทผลิตภาพยนตร์และจัดจำหน่าย ปัจจุบันโคลัมเบียพิคเจอร์สเป็นส่วนหนึ่งของ โคลัมเบีย ไตรสตาร์ โมชัน พิกเจอร์ กรุป มีเจ้าของคือโซนี พิคเจอร์ส เอนเตอร์เทนเมนต์ บริษัทลูกของโซนี ถือว่าเป็นบริษัทภาพยนตร์ชั้นนำของโลกบริษัทหนึ่ง ที่เรียกกันว่า บิ๊กซิกซ์ และยังเคยถูกเรียกว่า ลิตเทิลทรี ในบรรดาสตูดิโอภาพยนตร์ใหญ่ 8 บริษัทในยุคทองของฮอลลีวูด
สตูดิโอก่อตั้งในปี ค.ศ. 1919 ในชื่อ คอห์น-แบรนดต์-คอห์น ฟิล์ม เซลส์ โดยพี่น้องแจ็กและแฮร์รี คอห์น และโจ แบรนดต์ ออกฉายภาพยนตร์เรื่องแรกในเดือนสิงหาคม ค.ศ. 1922 และมาใช้ชื่อว่าโคลัมเบียพิคเจอร์สในปี ค.ศ. 1924 และสู่สาธารณะในอีก 2 ปีถัดมา ในยุคแรกของวงการฮอลลีวูด โคลัมเบียพิคเจอร์สเติบโตในช่วงปลายคริสต์ทศวรรษ 1920 กับความสำเร็จของผู้กำกับอย่างแฟรงก์ คาปรา
กับผลงานร่วมกับคาปราและคนอื่น โคลัมเบียพิคเจอร์สเป็นหนึ่งในที่รู้จักในภาพยนตร์ตลกบ้าบอ ในช่วงคริสต์ทศวรรษ 1930 ดาราในโคลัมเบียพิคเจอร์สที่โด่งดังอย่างเช่น ฌอง อาร์เธอร์ และแครี แกรนต์ (ที่อยู่ใต้ค่ายอาร์เคโอพิคเจอร์สด้วย) ในคริสต์ทศวรรษ 1940 ริตา เฮย์เวิร์ธเป็นดาราดังและในปลายคริสต์ทศวรรษ 1950 มีดาราดังอย่าง โรซาไลด์ รัสเซลล์, เกลน ฟอร์ด และวิลเลียม โฮลเดน
ในปี ค.ศ. 1982 สตูดิโอถูกซื้อโดยโคคา-โคลา และในปีเดียวกันได้เปิดตัวไตรสตาร์พิคเจอร์ส ในฐานะบริษัทร่วมทุนกับเอชบีโอและซีบีเอส 5 ปีต่อมาโคคา-โคลาขายบริษัทคืน และได้รวมกับไตร-สตาร์ หลังจากเป็นสตูดิโออิสระในช่วงสั้น ๆ ก็ได้รวมสตูดิโอโดยโซนีในปี ค.ศ. 1989

หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2462
หมวดหมู่:โซนี่พิคเจอร์สเอ็นเตอร์เทนเมนท์
หมวดหมู่:การควบรวมและเข้าซื้อกิจการในปี พ.ศ. 2532